અમદાવાદ: નરોડા વિસ્તારમાં અાજે વહેલી સવારે એક બેકરી અને એક દુકાનમાં અાગ લાગતાં ભારે દોડધામ મચી ગઈ હતી. ફાયરબ્રિગેડના જવાનોએ તાત્કાલીક પહોંચી જઈ અાગને કાબૂમાં લીધી હતી. ફાયરબ્રિગેડના જણાવ્યા પ્રમાણે નરોડા વિસ્તારમાં અરવિંદ મિલ સામે અાવેલી એક બેકરીમાં અાજે વહેલી સવારે પાંચ વાગ્યાના સુમારે અચાનક જ અાગ ફાટી નીકળી હતી. અાગમાં બેકરીનો તમામ માલ-સામાન બળીને ખાક થઈ ગયો હતો. જ્યારે અા જ વિસ્તારમાં એસટી વર્કશોપ નજીક પોલીસ ચોકીની પાછળના ભાગે અાવેલ હુસૈનનગરમાં અાવેલી પ્લાસ્ટિકની એક દુકાનમાં પણ અાજે વહેલી સવારે ૪ વાગ્યાના સુમારે અચાનક જ અાગ ફાટી નીકળી હતી. જેના કારણે અાજુબાજુના લોકોમાં ભયની લાગણી પ્રસરતાં દોડધામ મચી ગઈ હતી. બનાવની જાણ થતાં ફાયરબ્રિગેડના જવાનોએ તાત્કાલીક પહોંચી જઈ અાગ બુઝાવી દીધી હતી.